Na vanjaar se Spitzkoppe Rockfees weens die Covid-19-pandemie gekanselleer is, is daar ’n nuwe geleentheid vir musiekliefhebbers op die horison.
Die vermaakprogram vir die eerste Geraas Oppie Koppie sluit vertonings van die talentvolle Vaughn Ahrens, Kalux en die Afrikaanse rockgroep Blikweg in. Daar is ook vermaak vir die hele gesin met springkastele en skuimpartytjies vir die kleinspan en ’n 4x4-vasbyt en kleurpartytjie vir volwassenes.
Kaartjies vir die fees kos N$100 per persoon en sluit toegang tot alle aktiwiteite en optredes vir die naweek in.